Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Jana Ferencová
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: odborný asistent projektovej aktivity HKV 3.3
Znalosť jazykov: anglický B2

2. Zahraničná pracovná cesta (ZPC):
Štát, mesto: Praha, Česká republika
Vykonaná v dňoch: 12.06.2013 – 14.06.2013
Názov prijímajúcej organizácie: Oddělení mezinárodní spolupráce České školní inspekce (ČŠI)
Účel cesty: účasť na stretnutí Společný workshop České republiky a Slovenské republiky k mezinárodním šetřením
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:

12.06.2013
- cesta Bratislava – Praha
- individuálna príprava na workshop

13.06.2013 

9.00 – 9.15	Zahájenie
9.15 – 11.00	Blok 1 – diskusia k príprave národných zverejnení výsledkov testovania TIMSS 2011 a PIRLS 2011 (spoločná správa kombinujúca výsledky žiakov v matematické, prírodovednej a čitateľskej gramotnosti)
11.00 – 12.30	Blok 2 – diskusia postupov pri zverejňovaní uvoľnených úloh z testovania TIMSS 2011 a PIRLS 2011 a k analýzam dát z jednotlivých dotazníkov. Jednanie k možnostiam spolupráce pri príprave ďalších cyklov testovania TIMSS, PIRLS a PISA
12.30 – 13.00	Obed
13.00 – 15.30	Blok 3 – konzultácia postupu prípravy na pilotné testovanie PISA 2015 – preklady testovacích materiálov a dotazníkov. Predstavenie prvých výsledkov aktivity 4.3 – učiteľských dotazníkov.
15.30 – 17.00	Závery a ukončenie workshopu.

14.06.2013
- individuálne spracovanie informácií z workshopu 
- cesta Praha - Bratislava

4. Stručný priebeh rokovaní:
Cieľom  spoločného workshopu Českej republiky a Slovenskej  republiky k medzinárodným meraniam bolo vzájomne prediskutovať realizáciu a ďalšie aktivity medzinárodných štúdií PIRLS, TIMSS a PISA, ktoré realizovali Česká a Slovenská republika v predchádzajúcom období. 
V rámci riadenej diskusie národnými koordinátormi ČR pre jednotlivé štúdie, sa preberali témy a zodpovedali otázky z oblasti príprav štúdií, prekladových nástrojov, realizácie štúdií na školách, komunikácie, spracovania dát, príprav publikácií a zbierok uvoľnených úloh. 

5. Odporúčané závery:
Uvedený workshop bol veľkým prínosom pre obe strany, nakoľko pri každej téme dochádzalo k vzájomnej výmene a inšpirácii v rámci aktivít jednotlivých štúdií. Tím Českej republiky v štúdii PIRLS , dokončil prácu na zbierke uvoľnených úloh PIRLS 2011. Zaujímavým a odporúčaným  faktom je, že by zbierka PIRLS mala obsahovať okrem samotných úloh a návodov na kódovanie aj podrobnejšie analýzy jednotlivých úloh a konkrétne návody, ako so zbierkou pracovať. Je výborným nápadom zbierku obohatiť o novovytvorené úlohy od učiteľov, ktoré vzniknú na školeniach k tvorbe úloh, ktoré by sa na druhej strane mali organizovať, aby sa dôležité odkazy štúdie preniesli aj do pedagogickej praxe.
V rámci spracovania dát bolo odprezentované veľmi zaujímavé a na pochopenie jednoduché spracovanie výsledkov výkonu žiakov  prostredníctvom percentilov. Toto riešenie prináša  komplexnejší pohľad na výkon žiakov a tiež prehľadný spôsob porovnania výkonov rôznych krajín, prípadne trendov vo výkone jednej krajiny. Česká pedagogická verejnosť veľmi oceňuje, že v rámci štúdie a jej publicity, každý účastník dostane darčekový predmet (napr. pero, blok, loptu).

6. Prehľad prinesenej dokumentácie a miesto jej uloženia:

Žiadna dokumentácia nebola prinesená.

7. Osobitne vyhotovený očakávaný prínos ZPC:
Osobným prínosom tohto workshopu pre mňa bolo získanie cenných informácii ako aj reálnych príkladov z praxe jednotlivých štúdií a hlavne štúdie PISA 2012 a jej štatistické spracovanie dát pre národnú správu.  Na stretnutí bola vznesená myšlienka možnej spolupráce na spoločnej správe z testovania TIMSS, PIRLS alebo PISA, ktorá by vzhľadom na podobnosti našich vzdelávacích systémov mohla priniesť zaujímavé porovnania.

8. Spôsob zverejnenia výsledkov ZPC, prenos získaných informácií

Výsledky ZPC nebudú zverejnené.

Svojím podpisom súhlasím so zverejnením správy na internete.

Správu vypracoval: Jana Ferencová

Dátum: 25.06.2013
Správu schválil: vedúca oddelenia Mgr. Andrea Galádová